Qozog`istondagi chorva mollari saqlanadigan katta ferma yonib ketdi

Hodisa bugun, 31 yanvar Qozog`iston Respublikasining Turkiston viloyatida sodir bo`lgan. Bu haqda “zakon.kz” xabar berdi, deya yozmoqda "Zamon" nashri. Ma`lum qilinishicha, ferma ikki qavatdan iborat bo`lib, uning pastki qavatida chorva, tepasida em-xashak saqlangan.
Qozog`iston FVV rasmiy vakili Talgat Ualining ma`lum qilishicha, fermadan o`t o`chirish qismi orasidagi masofani bosib o`tish uchun 40 daqiqa vaqt ketgan. Yong`inni bartaraf etishga 15 o`t o`chirish texnikasi jalb etilgan.
Voqea joyidan cho`ponning jasadi topilgan.
Ma`lumotlarga ko`ra, yong`in oqibatida 1150 bosh qo`y va 150 tonna pichan yonib ketgan.